16. 9. 82 De Europæiske Fællesskabers Tidende Nr. L 267/11 KOMMISSIONENS FORORDNING (EØF) Nr. 2496/82 af 13. september 1982 om tarifering af varer i position 61.01 B V e) i den fælles toldtarif KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 97/69 af 16. januar 1969 om de nødvendige foranstalt- ninger for ensartet anvendelse af den fælles toldtarifs nomenklatur ()), senest ændret ved akten vedrørende Grækenlands tiltrædelse, særlig artikel 3, og ud fra følgende betragtninger : For at sikre ensartet anvendelse af den fælles toldtarifs nomenklatur bør der vedtages bestemmelser for tarife- ring af lange benklæder, herunder »cowboybukser« fremstillet af tekstilstoffer nævnt i bestemmelse 1 til kapitel 61 i den omtalte toldtarif, og med en åbning foran, som lukkes venstre over højre ved hjælp af et eller andet lukkesystem ; i den fælles toldtarif, der er knyttet som bilag til Rådets forordning (EØF) nr. 950/68 (?), senest ændret ved forordning (EØF) nr. 1883/82 (?), omfatter pos. 61.01 yderbeklædningsgenstande til mænd og drenge og pos. 61.02 yderbeklædningsgenstande til kvinder, piger og småbørn, når klæderne er fremstillet af tekstilstoffer nævnt i bestemmelse 1 til kapitel 61; i henhold til bestemmelse 3 a) til kapitel 61 skal yder- beklædningsgenstande, der hverken kendetegner sig som klæder til mænd og drenge eller som klæder til kvinder og piger, tariferes som beklædningsgenstande til kvinder og piger i pos. 61.02; lange benklæder, herunder »cowboybukser«, med åbning foran kendetegner sig som yderbeklædnings- genstande til mænd og drenge på grund af den for beklædningsgenstande til mænd og drenge typiske lukningsanordning »venstre over højre«, også selv om disse benklæder i bestemte størrelser kan bæres af kvinder og piger; lange benklæder fremstillet af tekstilstoffer nævnt i bestemmelse 1 til kapitel 61 med de ovenfor beskrevne karakteristika henhører under pos. 61.01 ; inden for denne position bør pos. 61.01 B V e) tages i betragtning ; de i denne forordning fastsatte foranstaltninger er i overensstemmelse med udtalelse fra Nomenklaturud- valget for den fælles Toldtarif — UDSTEDT FØLGENDE FORORDNING : Artikel 1 Lange benklæder, herunder »cowboybukser«, frem- stillet af tekstilstoffer nævnt i bestemmelse 1 til kapitel 61, med en åbning foran, som lukkes ventre over højre ved hjælp et eller andet lukkesystem, henføres i den fælles toldtarif under : pos. 61.01 Yderbeklædningsgenstande til mænd og drenge : B. Andre yderbeklædningsgenstande : V. Andre varer : e) Lange benklæder samt knickers. Artikel 2 Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. september 1982. () EFT nr. L 14 af 21. 1. 1969, s. 1. () EFT nr. L 172 af 22. 7. 1968, s. 1. () EFT nr. L 207 af 15. 7. 1982, s. 4. På Kommissionens vegne Wilhelm HAFERKAMP Næstformand